stanford-oval/wikipedia huggingface dataset:
האספה המחוקקת של טלנגאנה
משכן

בית האספה בהיידראבאד הוקם עוד בימי המדינה נסיכותית היידראבאד כמתנת תושבי המדינה לניזאם ב-1905. ב-1913 הפך הבניין לשמש כבית העירייה המקומי. לאחר העברת היידאבאד ממייסור לאנדרה פרדש תחת חוק ארגון מחדש של המדינות ב-1956 הפך הבניין למשכן האספה המחוקקת של המדינה. ב-1980 הוקם בית האספה המחוקקת החדש לצד הבניין הישן.
ב-2014 נקבע כי היידראבאד תוסיף לשמש כבירתם המשותפת של טלנגאנה אאדנרה פרדש לתקופה שלא תעלה על עשר שנים, ובית האספה המחוקקת הישן הוענק לאנדרה פרדש, בעוד המבנה החדש הוענק לטלנגאנה.
ב-2019 הכריזה ממשלת המדינה על כוונתה לבנות בניין חדש לאספה, אך בספטמבר אותה שנה הורה בית המשפט הגבוה בהיידראבאד על עצירת העבודות. בדצמבר 2023, לאחר התחלפות הממשל במדינה לידי הקונגרס הלאומי ההודי, הודיעה הממשלה החדשה על כוונתה להחריב את המבנה הקיים ולבנות במקומו בית חדש למועצה.
הרכב נוכחי

ההרכב הנוכחי של האספה המחוקקת של טלנגאנה היא האספה המחוקקת השלישית, שנבחרה ב-2023. בהרכב שולטת הקונגרס הלאומי ההודי, המחזיקה ב-64 מושבים. הבהרטיה רשטרה סמיתי שבאופוזיציה, מחזיקה ב-39 מושבים, ומספר מושבים שייכים למפלגת העם ההודית ולמפלגות נוספות.
האספה בוחרת את שבעת נציגי טלנגאנה ברג'יה סבהה.
הערות שוליים

↑  The Andhra Pradesh Reorganisation Act, 2014, s. 17, India Code
↑  Telangana Legislative Assembly
↑  New state Legislative Assembly building allocated to, Deccan Chronicle, ‏30 במאי 2014
↑  Telangana all set to get possession of old Assembly building, The Hindu, ‏22 ביוני 2019
↑  New Secretariat in Telangana will cost Rs 2000 crore, The Times of India, ‏2 ביולי 2019
↑  Telangana HC strikes down KCR's plan to demolish palace to build Assembly, Hindustan Times, ‏17 בספטמבר 2019
↑  TS to demolish Legislative Council building, set to build new structure, The New Indian Express, ‏11 בדצמבר 2023
האספה המחוקקת של הימאצ'ל פרדש

| --- | --- |

 מדינה:  הודו 
 סוג:  וידהאן סבהה, בית מחוקקים חד-ביתי
 הרכב
 מספר מושבים:  68
 
 קואליציה (38):      ‏הקונגרס הלאומי ההודי  (38)  אופוזיציה (27):      מפלגת העם ההודית (27)  לא מאויש       לא מאויש (3)
 בחירות
 בחירות קודמות:  12 בנובמבר 2022
 בחירות הבאות:  2026
 מנהיגים
 ראש הבית (ראש השרים):  סוקווינדר סינג סוקו
 ראש האופוזיציה:  ג'אי ראם ת'אקור
 משכן
 קואורדינטות:  31°06′40″N 77°09′14″E﻿ / ﻿31.111°N 77.154°E﻿ / 31.111; 77.154
 אתר אינטרנט
 hpvidhansabha.nic.in
 
האספה המחוקקת של הימאצל פרדש או הימאצל פרדש וידאהן סבהה (בהינדי: हिमाचल प्रदेश विधानसभा), היא הפרלמנט המדינתי של הימאצ'ל פרדש. באספה חברים 68 נציגים, הנבחרים ממחוזות בחירה.
היסטוריה

האספה המחוקקת של הימאצ'ל פרדש נוסדה ב-1951, וכללה 36 חברים, כאשר המדינה הוכרזה כמדינה חלק ג', סיוג שהתייחס לחלקי הנספח לחוקת הודו שהגדיר את מעמד המדינות השונות ואשר המדינות שנכללו בו היו בעלי מידה מועטת של שלטון עצמי. ב-1954 אוחדה בילספור, גם היא מדינה חלק ג', ביחד עם הימאצ'ל פרדש, והאספה הוגדלה ל-41 חברים. בעקבות חוק ארגון מחדש של המדינות ב-1956 בוטל מעמד חלק ג', ומדינות חלק ג' הפכו לטריטוריות איחוד, ללא אספה מחוקקת, ובכך האספה נסגרה.
ב-1962 תוקנה חוקת הודו, ונקבע כי יתאפשר להקים אספות מחוקקות בחלק מטריטוריות האיחוד, בהם הימאצ'ל פרדש, ובעקבות כך הוקמה האספה מחדש ב-1963 כשהיא מחליפה את מועצת הטריטוריה שהוקמה ב-1957, וכללה 43 חברים, בהם אחד ממונה.
האספה הוגדלה בנובמבר 1966 ל-56 חברים, בהם שניים ממונים, בעקבות העברת טריטוריה מפנג'אב למדינה, וחברי האספה המחוקקת של פנג'אב שמחוזות הבחירה שלהם נמצאו בשטחי הימאצ'ל פרדש לאחר השינוי הפכו לחברי האספה המחוקקת של הימאצ'ל פרדש ולאחר הרחבה נוספת שנכנסה לתוקף ב-1967 גדל מספר חברי האספה ל-63, שלושה מהם ממונים.
ב-1971 הפכה הימאצ'ל פרדש למדינה השמונה עשרה בהודו, ובעקבות התיחום מחדש של מחוזות הבחירה ב-1971 ו-1972 הוגדל מספר חברי האספה ל-68.
משכן

האספה המחוקקת של הימאצ'ל פרדש שוכנת בבית המועצה, מבנה שנחנך על ידי מושל הודו רופוס דניאל אייזקס, המרקיז הראשון מרדינג באוגוסט 1925 כמושב המועצה המחוקקת האימפריאלית, שהוקם בשימלה ששימשה כבירת הקיץ של הודו הבריטית.
הרכב נוכחי

נכון ל-2023, ההרכב הנוכחי של האספה המחוקקת של הימאצ'ל פרדש היא האספה המחוקקת ה-14, שנבחרה ב-2022. בהרכב שולטת מפלגת הקונגרס הלאומי ההודי, המחזיקה ב-38 מושבים. מפלגת העם ההודית, בעלת 27 מושבים, נמצאת באופוזיציה.
האספה בוחרת את שלושת נציגי הימאצ'ל פרדש ברג'יה סבהה.
הערות שוליים

1 2 3  G. C. Malhotra, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 399, ISBN 978-81-200-0400-9
↑  The Constitution (Forteenth Amendment) Act, 1962
↑  The Punjab Reorganisation Act, 1966, s. 13, 15, India Code
1 2  ऐतिहासिक पृष्ठभूमि, האספה המחוקקת של הימאצ'ל פרדש (באנגלית)
| --- | --- |
בקרת זהויות :  ISNI: 0000 0004 1768 3514  LCCN: n82043339  VIAF: 126688703   WorldCat (עם VIAF): 126688703
הגלקסיה הננסית רועה דובים I

| --- | --- |
הגלקסיה הננסית רועה דובים I בתמונה מעובדת שבה הובהרו הכוכבים העמומים של הגלקסיה
הגלקסיה הננסית רועה דובים I בתמונה מעובדת שבה הובהרו הכוכבים העמומים של הגלקסיה
 נתוני תצפית
 קבוצת כוכבים:  רועה דובים
 שמות נוספים:  הגלקסיה הננסית רועה דובים
 מגלה:  אלברט וילסון 
 תאריך גילוי:  2006
 סוג:  אליפסואידית ננסית
 בהירות נראית:  12.8
 סיווג מורפולוגי:  dSph
 עלייה ישרה:  14ʰ 00ᵐ 06ˢ
 נטייה:  ‏00″ ‏30′ ‏14°‏+
 מאפיינים פיזיים
 בהירות מוחלטת:  6.3-
 מרחק:  215,000  שנות אור 65,918.57  פארסק
 קוטר:  1,650 שנות אור
 מסה:  >‎8.1×105‎‏ ☉M
 הסחה לאדום:  99 ק"מ/שנייה
 
הגלקסיה הננסית רועה דובים I, היא גלקסיה ננסית אליפסואידית שנמצאת בקבוצת הכוכבים רועה דובים במרחק של כ-215,000 שנות אור ממערכת השמש. הגלקסיה היא גלקסיית לוויין של שביל החלב והתגלתה בשנת 2006 על ידי קבוצת חוקרים בינלאומית שסרקה את שמי הצפון בחיפוש אחרי אזורים בעלי צפיפות חריגה של כוכבים. עד לגילויה של הגלקסיה הננסית רועה דובים II בשנת 2007, היא נקראה רק הגלקסיה הננסית רועה דובים או הגלקסיה האליפסואידית הננסית רועה דובים, אך בעקבות גילוי זה וכן גילויה של הגלקסיה הננסית רועה דובים III בשנת 2009, מקובל להשתמש בשם הגלקסיה הננסית רועה דובים I כדי למנוע בלבול. הגלקסיה הננסית רועה דובים I נמצאת במרחק זוויתי של כ-6 מעלות מדרום-מערב לכוכב הבהיר ארקטורוס וכ-4 מעלות מדרום-דרום מזרח לכוכב מופריד, אך בהירותה היא מדרגה 10.6 וקשה מאוד להבחין בה, שכן היא נראית כאזור מעט עשיר יותר בכוכבים חלשים ביחס לסביבתה. כ-1.7 מעלות מדרום-דרום-מערב לה נמצאת הגלקסיה הננסית רועה דובים II והגלקסיה הננסית רועה דובים III נמצאת כ-12 מעלות מצפון-צפון-מערב לה.
מאפיינים

גודלה הזוויתי של הגלקסיה הוא כ-26 דקות קשת שממרחקה שקול לקוטר של כ-1,650 שנות אור. בהירותה המוחלטת היא מדרגה 6.3- ששקולה לעוצמת הארה של פחות מ-30,000 פעמים עוצמת ההארה של השמש, כלומר קיימים כוכבים שעוצמת ההארה שלהם גדולה מזו של הגלקסיה. מסתה של הגלקסיה אינה ידועה במדויק, אך המסה של הכוכבים שבה היא נמוכה מאוד ומוערכת בכ-29,000 מסות שמש בלבד. ממדידת מהירות התנועה של הכוכבים בגלקסיה נראה שבדומה לגלקסיות האחרות מסוגה, רוב המסה של הגלקסיה היא של חומר אפל שטיבו אינו ידוע, ומסתה הכוללת היא לפחות פי 28 מהמסה הנראית.
הערות שוליים

1 2 3 4  SIMBAD: Bootes Dwarf Galaxy
1 2  A. W. McConnachie : The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 9 (2012)
1 2  A. W. McConnachie : The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 22 (2012)
↑  V. Belokurov, D. B. Zucker, N. W. Evans, M. I. Wilkinson, M. J. Irwin, S. Hodgkin, D. M. Bramich, J. M. Irwin, G. Gilmore, B. Willman, S. Vidrih, H. J. Newberg, R. F. G. Wyse, M. Fellhauer, P. C. Hewett, N. Cole, E. F. Bell, T. C. Beers, C. M. Rockosi, B. Yanny, E. K. Grebel, D. P. Schneider, R. Lupton, J. C. Barentine, H. Brewington, J. Brinkmann, M. Harvanek, S. J. Kleinman, J. Krzesinski, D. Long, A. Nitta, J. A. Smith & S. A. Snedden: A Faint New Milky Way Satellite in Bootes, The Astrophysical Journal, Vol. 647, Iss. 2, p. L111 (2006)
האספה המחוקקת של מאדהיה פרדש

| --- | --- |

 מדינה:  הודו 
 סוג:  וידהאן סבהה, בית מחוקקים חד-ביתי
 הרכב
 מספר מושבים:  230
 
 קואליציה (163):      מפלגת העם ההודית (163)  אופוזיציה (67)      ‏הקונגרס הלאומי ההודי (66)  BAP‏ (1)
 בחירות
 בחירות קודמות:  25 בנובמבר 2023
 בחירות הבאות:  2028
 מנהיגים
 ראש הבית (ראש השרים):  מוהאן ידאב
 משכן
 
 בניין האספה המחוקקת של מאדהיה פרדש בבופאל
 אתר אינטרנט
 mpvidhansabha.nic.in
 
האספה המחוקקת של מאדהיה פרדש או מאדהיה פרדש וידאהן סבהה (בהינדי: मध्य प्रदेश विधान सभा), היא הפרלמנט המדינתי של מאדהיה פרדש. באספה חברים 230 נציגים, הנבחרים ממחוזות בחירה.
היסטוריה

האספה המחוקקת של מאדהיה פרדש הוקמה ב-1913 כמועצה המחוקקת של המחוז המרכזי ובארר (אנ'), מחוז בהודו הבריטית שמאדהיה פרדש נוצרה ממנו. לאחר חקיקת חוק ממשלת הודו, 1935 על ידי הפרלמנט הבריטי הוקמה הספה המחוקקת. הבחירות הראשונות לאספה נערכו ב-1937.
לאחר עצמאות הודו ב-1947, אוחד המחוז המרכזי ובארר עם מספר מדינות נסיכותיות למדינת מאדהיה פרדש. בבחירות הראשונות לאספה, היו בה 184 מחוזות בחירה, בהם 48 מושבים בעלי שני נציגים ו-136 בעלי נציג אחד, סך הכל 232 חברים.
ב-1956 תחת חוק ארגון מחדש של המדינות, שונו גבולות המדינה, כאשר מרבית דרום ומרכז המדינה, דוברת המראטהית אוחדה עם בומביי, ומחוז צ'האטיסגאר המזרחי אוחד עם המדינות מאדהיה בהרט, וינדהיה פרדש, בופאל למדינת מאדהיה פרדש, ובעקבות כך עוצב בית המחוקקים מחדש, כשלנציגי המחוזות מצ'האטיסגר שהיו חברים באספה המחוקקת המקורית צורפו חברי האספות המחוקקות של מאדהיה בהרט, וינדהיה פרדש ובופאל. בבחירות הראשונות שנערכו לאחר האיחוד, ב-1957, הוגדלה האספה ל-288 חברים, שנבחרו מ-218 מחוזות בחירה.
במקביל לאיחוד המדינות, נקבע כי תוקם מועצה מחוקקת (בית עליון) במדינה, בן 72 חברים, שהוגדל ב-1957 ל-90 חברים. המועצה בוטלה ב-1969.
ב-1961 קיימה הודו מפקד אוכלוסין, ובעקבותיו מונתה ועדה לבחינת גבולות מחוז הבחירה במדינה. הוועדה הוסמכה לשרטט מחדש את גבולות מחוזות הבחירה לפי נתוני המפקד, ונקבע כי מחוזות הבחירה יהיו למחוזות בני נציג אחד בלבד. הוועדה המליצה על קביעת גבולות למחוזות בחירה בני נציג אחד לקראת הבחירות לאספה המחוקקת ב-1962, בהם הונהגה השיטה החדשה ובוטלו המחוזות בעל שני נציגים, וב-1964 נקבעו שינויים בהיקפי מחוזות הבחירה, שנכנסו לתקף בבחירות ב-1967, בהם הוגדלה האספה ל-296 חברים. בבחירות לאספה ב-1977 הוגדלה האספה ל-320 חברים.
בנובמבר 2000 פוצלו 16 מחוזות מהמדינה והפכו למדינה נפרדת בשם צ'האטיסגאר. 90 מושבים שייצגו את המחוזות במדינה החדשה עברו לאספה המחוקקת של צ'האטיסגאר, והאספה המחוקקת של מאדהיה פרדש הפכה לגוף בן 230 חברים.
משכן

במהלך השלטון הבריטי, שכנה האספה בנאגפור, בבירת המחוז המרכזי ובארר, ושם שכנה במהלך השלב הראשון של קיום המדינה בהודו העצמאית, מ-1947 עד 1956. ב-1956 הועברה נאגפור למדינת בומביי, ובופאל נבחרה כבירת המדינה החדשה.
בית האספה הנוכחי נחנך באוגוסט 1996. המבנה כולל יסודות ארכיטקקטים שונים, מתקופות שונות: מרמזים לסטופה הגדולה בסאנ'צי ועד סגנונות מודרניים.
הרכב נוכחי

ההרכב הנוכחי של האספה המחוקקת של מאדהיה פרדש היא האספה המחוקקת ה-16, שנבחרה ב-2023. בהרכב שולטת מפלגת העם ההודית, המחזיקה ב-163 מושבים. הקונגרס הלאומי ההודי שבאופוזיציה, מחזיקה ב-66 מושבים, ומושב אחד שייך למפלגה נוספת.
האספה בוחרת את 11 נציגי מאדהיה פרדש ברג'יה סבהה.
הערות שוליים

↑  Government of India Act 1935, Chapter III: The Provincial Legislature, באתר ויקיטקסט
↑  General Election, 1951 to the Legislative Assembly of Madhya Pradesh, New Delhi: Electon Commission of India, עמ' 12
↑  General Election, 1957 to the Legislative Assembly of Madhya Pradesh, New Delhi: Electon Commission of India, עמ' 12–13
↑  States Re-Organisation Act, 1956, s. 33
↑  IE Online, Madhya Pradesh wants Legislative Council: what it entails, The Indian Express, ‏18 באוגוסט 2019
↑  Delimitation Commission Act, 1962
↑  DPACO (1961), Electon Commission of India
↑  Delimitation Orders, 1967 (עמ' 183–211), Electon Commission of India
↑  Madhya Pradesh Election Results, Result University
↑  G. C. Malhotra, Cabinet Responsibility to Legislature: Motions of Confidence and No-confidence in Lok Sabha and State Legislatures, Lok Sabha Secretariat, 2004, עמ' 513, ISBN 978-81-200-0400-9
↑  The Madhya Pradesh Reorganisation Act, 2000, s. 12, India Code
↑  A Monument at a glance, האספה המחוקקת של מאדהיה פרדש
↑  Madhya Pradesh Legislative Assembly in Bhopal, India by Charles Correa - Architectural Review, Architectural Review, ‏15 באוגוסט 1997
| --- | --- |
בקרת זהויות :  LCCN: n82115489  VIAF: 154794632   WorldCat (עם VIAF): 154794632
האספה המחוקקת של מחוז לנינגרד

| --- | --- |
 מדינה:  רוסיה 
 היסטוריה
 תקופת הפעילות:  1994–הווה (כ־30 שנה) 
 משכן
  
 אתר אינטרנט
 www.lenoblzaks.ru
 
האספה המחוקקת של מחוז לנינגרד היא הגוף המחוקק העליון והבכיר ביותר במחוז לנינגרד. האספה מורכבת מחמישים צירים שנבחרים על ידי תושבי המחוז על פי מערכת בחירות רובנית מעורבת-יחסית. תקופת כהונתה היא 5 שנים.
לאספה המחוקקת יש מעמד של ישות משפטית. בניין האספה המחוקקת ממוקם ביחידה טריטוריאלית אחרת: סנקט פטרבורג ברחוב סובורוב.
היסטוריה

ב-20 במרץ 1994 נערכו לראשונה הבחירות לאספה המחוקקת ונערכים מאז מדי 5 שנים. בנוסף צירי האספה שולחים נציגים לאספה הפדרלית.
| # | בחירות | כמות צירים | תקופת כהונה | יו"ר |
| --- | --- | --- | --- | --- |
| 1 | 20 במרץ 1994 | 25 | 19 באפריל 1994 - 14 בדצמבר 1997 | וסילי איוואנוב (מאז 14 ביוני 1994) |
| 2 | 14 בדצמבר 1997 | 50 | 14 בדצמבר 1997 - 19 באפריל 1999 | ויטלי קלימוב |
| 3 | 16 בדצמבר 2001 | 50 | 15 בינואר 2002 | ויטלי קלימוב, קיריל פוליאקוב, פאבל סטפנוב |
| 4 | 11 במרץ 2007 | 50 (מערכת מעורבת ויחסית) | 21 במרץ 2007 | איוואן חברוב |
| 5 | 4 בדצמבר 2011 | 50 | 15 בדצמבר 2011 | אלכסנדר חודילאין, סרגיי בבנין |
| 6 | 18 בספטמבר 2016 | 50 | 28 בספטמבר 2016 | סרגיי בבנין |
סמכויות בסיסיות

אימוץ חוקים מחוזיים, כולל אמנת המחוז ותיקונים
פיקוח על ציות ואכיפת חוקי המחוז
בחירת נציגי המחוז למועצת הפדרציה של האספה הפדרלית של הפדרציה הרוסית
אישור הקמת בית הדין סטטוטורי של מחוז לנינגרד, מינוי שופטי בית הדין החוקתי של מחוז לנינגרד, שופטי מחוז לנינגרד
ועדות

האספה המחוקקת מקימה את הוועדות הבאות:
לענייני החקלאות והדייג
לענייני תקציב ומיסים
לענייני מבנה, יחסי ציבור ויחסים בין-פרלמנטריים
שירותי דיור וקהילה ותחום דלק ואנרגיה
חוק ובסדר
ועדת החקיקה, התקנות וסוגיית האתיקה
בריאות
ממשל מקומי, מבנה מינהלי-טריטוריאלי, ששירות מוניציפלי
לענייני חינוך, מדע, תרבות, תיירות, ספורט ונוער
לענייני בנייה, תחבורה, תקשורת וכבישים
לענייני אקולוגיה וניהול טבע
למדיניות חברתית ויחסי עבודה
לכלכלה, רכוש, השקעות, ותעשייה
הערות שוליים

↑  "Депутаты" (ברוסית). Государственная Дума. נבדק ב-2018-11-06.
| מחוז לנינגרד |
| --- | --- | --- |
| מרכז אדמיניסטרטיבי | גטצ'ינה |   |
| ערים | אוטראדנויה • איוואנגורוד • בוקסיטוגורסק • גטצ'ינה • וולוסובו • וולחוב • ויבורג • ויסוצק • וסוולוז'סק • טוסנו • טיחווין • לוגה • לודיינויה פולה • לומונוסוב • ליובאן • מורינו •נוביה לדוגה • ניקולסקויה • סבטוגורסק • סוסנובי בור • סיאסטרוי • סלאנצי • סרטולובו • פודפורוז'יה • פיקאליובו • פריאוזרסק • פרימורסק • קאמנוגורסק • קומונר • קינגיספ • קירובסק • קירישי • שליסלבורג |   |
| מחוזות משנה | בוקסיטוגורסק • גטצ'ינה • ויבורג • וולוסובו • וולחוב • וסוולוז'סק • טוסנו • טיחווין • לוגה •  לודיינויה פולה • לומונוסוב • סוסנובי בור • סלאנצי • פריאוזרסק • פרימורסק • קאמנוגורסק • קומונר • קינגיספ • קירובסק • קירישי |   |
| מושלים | אלכסנדר בליאקוב • ואדים גוסטוב • ולרי סרדיוקוב • אלכסנדר דרוזדנקו |   |
| שונות | סמל • דגל • חלוקה מנהלית • האספה המחוקקת • הממשלה |   |
הגלקסיה הננסית רועה דובים III

|  נתוני תצפית |
| --- | --- |
 קבוצת כוכבים:  רועה דובים
 מגלה:  קארל גרילמאייר
 תאריך גילוי:  2009
 סוג:  אליפסואידית ננסית
 בהירות נראית:  12.6
 סיווג מורפולוגי:  dSph
 עלייה ישרה:  13ʰ 57ᵐ 07.4ˢ
 נטייה:  ‏30″ ‏46′ ‏26°‏+
 מאפיינים פיזיים
 בהירות מוחלטת:  6.75-
 מרחק:  153,000  שנות אור 46,909.49  פארסק
 קוטר:  2,500 שנות אור
 מסה:  ‎7×107‎‏ ☉M
 הסחה לאדום:  197.5 ק"מ/שנייה
 
הגלקסיה הננסית רועה דובים III היא גלקסיה ננסית אליפסואידית שנמצאת בקבוצת הכוכבים רועה דובים במרחק של כ-153,000 שנות אור ממערכת השמש והיא גלקסיית לוויין של שביל החלב. הגלקסיה התגלתה בשנת 2009 על ידי קארל גרילמאייר במהלך סקירה של השמים בחיפוש אחר זרמי כוכבים מסביב לשביל החלב. הגלקסיה התגלתה בסמוך לזרם כזה שמכונה "זרם סטיקס" כאשר היא נראית כאזור עם צפיפות חריגה של כוכבים ביחס לסביבתה ועם בהירות נראית מדרגה 12.6. גרילמאייר שיער שזרם סטיקס נוצר מכוכבי הגלקסיה כתוצאה מהשפעת כוח המשיכה של שביל החלב עליה ושהגלקסיה נמצאת בתהליך של התפרקות, אך מדידות עדכניות יותר מראות שכיוון התנועה של הגלקסיה הוא כמעט ניצב לכיוון של זרם הכוכבים, כך שלא ברור אם אכן יש קשר ביניהם.
מאפיינים

גודלה הזוויתי של הגלקסיה הוא מעט פחות ממעלה שממרחקה שקול לקוטר של כ-2,500 שנות אור. בהירותה המוחלטת היא מדרגה 6.75- השקולה לעוצמת הארה של פי 43,000 מעוצמת ההארה של השמש. מעוצמת ההארה ניתן להעריך את מסת הכוכבים שבה בכ-17,000 מסות שמש, אך ממדידת מהירות התנועה של הכוכבים סביבה ומגודלה ניתן להעריך שמסתה הכוללת היא מסדר גודל של ‎7×107‎ מסות שמש, כלומר למעלה מ-99% ממסתה אינה נראית לעין ומורכבת מחומר אפל שטיבו לא ידוע. המתכתיות של כוכבי הגלקסיה נמוכה מאוד, פחות ממאית המתכתיות של השמש, מה שמעיד שאלו כוכבים עתיקים מאוד ושבגלקסיה לא נוצרים כוכבים חדשים כבר מיליארדי שנים.
הערות שוליים

1 2 3  SIMBAD: Bootes III
1 2  A. W. McConnachie : The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 9 (2012)
↑  I. D. Karachentsev, D. I. Makarov & E. I. Kaisina: Updated Nearby Galaxy Catalog, The Astronomical Journal, Vol. 145, Iss. 4, article id. 101 (2013)
↑  J. L. Carlin, C. J. Grillmair, R. R. Munoz, D. L. Nidever & S. R. Majewski: Kinematics and Metallicities in the Bootes III Stellar Overdensity: a Disrupted Dwarf Galaxy?, The Astrophysical Journal Letters, Vol. 702, Iss. 1, pp. 10 (2009)
↑  לפי הנוסחה שבמקור ובהנחת רדיוס של כ-300 פארסק התואם את הקוטר הנראה של הגלקסיה
↑  C. J. Grillmair: Four New Stellar Debris Streams in the Galactic Halo, The Astrophysical Journal, Vol. 693, Iss. 2, p. 111 (2009)
↑  C. J. Grillmair & J. L. Carlin: Stellar Streams and Clouds in the Galactic Halo, Astrophysics and Space Science Library, Vol. 420, Springer International Publishing Switzerland, p. 16 (2016)
↑  A. W. McConnachie : The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 22 (2012)
↑  J. L. Carlin, C. J. Grillmair, R. R. Munoz, D. L. Nidever & S. R. Majewski: Kinematics and Metallicities in the Bootes III Stellar Overdensity: a Disrupted Dwarf Galaxy?, The Astrophysical Journal Letters, Vol. 702, Iss. 1, pp. 7 (2009)
החדר (מחזה)

| --- | --- |
 כתיבה:  הרולד פינטר
 סוגה:  דרמה, תיאטרון האבסורד
 הצגת בכורה:  מאי 1957
 אתר רשמי
 
החדר (באנגלית: The Room) הוא המחזה הראשון של הסופר, המחזאי, השחקן והבמאי הבריטי הרולד פינטר. המחזה נכתב בשנת 1957 כאשר פינטר היה סטודנט באוניברסיטת בריסטול, בבריסטול, אנגליה.
"החדר" הציג לצופים מחזה שונה מן האחרים באותה תקופה, מכיוון שהכיל מספר אלמנטים חדשים למחזות כגון דיאלוגים סתומים, תיאור לא ברור, שיחות שלא מתקדמות, הומור פשוט והדגשה של התפאורה כאילו היא אחת הדמויות. יש הטוענים כי פינטר קיבל את השראתו מן האקזיסטנציאליזם ובכך יצר את מה שנקרא תיאטרון האבסורד.
עלילה

כמו המחזה השני של פינטר, מסיבת יום הולדת, גם עלילת מחזה זה מתרחשת בבניין דירות מתפורר, "אכסניה", שבו מבקרים זרים.
העלילה במחזה היא עלילה סתומה, חסרת כל רצף זמנים, לא ברור שמה שמוצג לצופה קודם באמת קרה קודם, להרבה מהדברים שקורים במחזה אין שום משמעות מובנת, כל משמעות שתינתן היא ניחושית ואין לה ראיות מן מבוססות. קשה מאוד להבין איזה מסר היא מנסה להעביר לצופים.
המחזה מתאר אישה בשנות ה-60 לחייה בשם רוז האד, הנשארת בדירתה בעוד דמויות שונות נכנסות ויוצאות מהדירה. ברט בעלה, שיוצא בתחילת המחזה וחוזר בסופו, אדון קיד בעל הבית, הזוג סנדרז, שהם זוג שבא לחפש דירה פנויה (הזוג בא פעמיים אך לא ברור מה הקשר הזמני בין שני הביקורים). לבסוף מגיע ריילי כושי סומא שבא לקרוא לרוז, ששמה לפתע אינו רוז, לחזור לביתה. לאחר מכן נכנס בעלה של רוז ורוצח את העיוור.
בסוף המחזה לאחר הרצח, צועקת רוז "אני לא יכולה לראות אני לא יכולה לראות" לא ברור אם מדובר בעיוורון פיסי או רק בחוסר יכולת להסתכל במראֶה.
מאפיינים

כבר במחזה ביכורים זה של פינטר ניתן לזהות דפוסים אשר יחזרו על עצמם גם במחזות מאוחרים יותר שלו. בין היתר, הדיאלוגים מוכרים לצופה מצד אחד, מצד שני הם מטרידים בסתמיותם. הדמויות מאופיינות בצורה עדינה וכמעט בלתי מורגשת והקהל אינו יכול ללמוד כמעט דבר עליהן. האווירה במחזה משלבת הומור עם תחושת איום.
הדמויות

רוז האד - הדמות הראשית ביצירה אשר חווה על בשרה את המסר שהמחזה מנסה להעביר.
ברט האד - בעלה של רוז. מתאר דמות שמתהפכת במהלך המחזה, לתדהמת הצופים.
מר וגברת סנדז - הזוג אשר בא לדירתה של רוז במחשבה שהיא פנויה.
מר קיד - בעל הבית. דמות הפכפכה ולא עקבית.
ריילי, האיש השחור העיוור מהמרתף (במחזה מייחסים לו את השם "כושי סומא") - דמות מסתורית אשר בסוף המחזה עולה לדירתה של רוז כדי למסור לה הודעה.
ציטוטים מהמחזה

חזרתי. הייתה לי נסיעה טובה לשם. היסעתי אותה לשם, לחצתי על כל הגז. חושך שמה בחוץ. אחרי זה היסעתי אותה חזרה, לחצתי על כל הגז. כפור שמה בחוץ. אבל היסעתי אותה. הטסתי אותה. לקחתי אותה מהר. היא נסעה יופי. אחרי זה חזרתי. ראיתי טוב את הכביש. היה ריק, הכביש. רק אוטו אחד היה. לא רצה לזוז, אז דפקתי אותו. לקחתי את הכביש. מלך הכביש הייתי. שוב פעם לשם וחזרה. כולם תפשו מרחק ממני. נסעתי ישר ככה. לא היו לי פשלות, לא איתה. היא הייתה בובה. היא לא מפשלת. אני מחזיק אותה ככה, אני משתלט עליה. אני נוסע איפה שבא לי. היא הביאה אותי לשם. היא הביאה אותי חזרה. חזרתי.
הגלקסיה הננסית תנור

| --- | --- |
הגלקסיה הננסית תנור בתמונה של המצפה האירופי הדרומי, הכתם הכחלחל מעל הגלקסיה הוא הצביר הכדורי NGC 1049
הגלקסיה הננסית תנור בתמונה של המצפה האירופי הדרומי, הכתם הכחלחל מעל הגלקסיה הוא הצביר הכדורי NGC 1049
 נתוני תצפית
 קבוצת כוכבים:  תנור
 מגלה:  הארלו שייפלי
 תאריך גילוי:  1938
 סוג:  אליפסואידית ננסית
 בהירות נראית:  7.4
 סיווג מורפולוגי:  dSph
 עלייה ישרה:  02ʰ 39ᵐ 59.3ˢ
 נטייה:  ‏57″ ‏26′ ‏34°‏-
 מאפיינים פיזיים
 בהירות מוחלטת:  13.35-
 מרחק:  460,000  שנות אור 141,035.07  פארסק
 קוטר:  2,270 שנות אור
 מסה:  ‎1.4×108‎‏ ☉M
 הסחה לאדום:  55.3 ק"מ/שנייה 0.000177±0.00003  z
הגלקסיה הננסית תנור היא גלקסיה ננסית אליפסואידית שנמצאת בקבוצת הכוכבים תנור במרחק של כ-460,000 שנות אור ממערכת השמש. הגלקסיה התגלתה בשנת 1938 על ידי הארלו שייפלי והיא אחת מהגלקסיות האליפסואידיות הננסיות הראשונות שהתגלו. את הגלקסיה מקיפים שישה צבירים כדוריים, הבהיר שבהם הוא NGC 1049 שהתגלה כ-100 שנים קודם לכן על ידי ג'ון הרשל למרות שבהירות נראיתו היא רק מדרגה 12 בעוד שבהירות הגלקסיה היא מדרגה 7.4. הסיבה לכך היא שהגלקסיה נראית כמו אזור עשיר בכוכבים עמומים ביחס לסביבתה, אך צפיפות הכוכבים שבה נמוכה בהרבה מזו של הצבירים הכדוריים שסביבה.
מאפיינים

גודלה הזוויתי של הגלקסיה הוא בין 13 ל-17 דקות קשת שממרחקה שקול לקוטר של כ-2,270 שנות אור. מסתה מוערכת בכ-‎1.4×108‎ מסות שמש, כאלפית ממסת שביל החלב, אך רק כ-‎2.5×107‎ מסות שמש הן של כוכבים. כוכבי הגלקסיה הם ברובם כוכבים זקנים ועם מתכתיות נמוכה (אוכלוסייה מסוג II) כך שככל הנראה לא מתרחשת בגלקסיה יצירה של כוכבים חדשים. אחד מהצבירים הכדוריים (Fornax 4) שונה משאר הצבירים הכדוריים שמקיפים את הגלקסיה, בכך שכמעט ואין לו ענקים שאינם ענקים אדומים והמתכתיות שלו גבוהה משל שאר הצבירים. על פי התפלגות אוכלוסיית הכוכבים שלו נראה שגילו צעיר ב-3 מיליארד שנים מגילם של שאר הצבירים ומגילה של הגלקסיה עצמה.
הערות שוליים

1 2 3  SIMBAD: Fornax Dwarf Galaxy
1 2  NASA/IPAC EXTRAGALACTIC DATABASE: The Fornax Dwarf Spheroidal Galaxy
↑  M. G. Walker, M. Mateo, E. W. Olszewski, J. Peñarrubia, N. W. Evans & G. Gilmore: A Universal Mass Profile for Dwarf Spheroidal Galaxies?, The Astrophysical Journal, Vol. 704, Iss. 2, p. 1280 (2009)
↑  G. A. Dooley, A. H. G. Peter, T. Yang, B. Willman, B. F. Griffen & A. Frebel: An observer's guide to the (Local Group) dwarf galaxies: predictions for their own dwarf satellite populations, Monthly Notices of the Royal Astronomical Society, Vol. 471, Iss. 4, p. 18 (2017)
↑  SEDS: Fornax Dwarf Galaxy
↑  R. Buonanno, C. E. Corsi, M. Castellani, G. Marconi, F. Fusi Pecci & R. Zinn: Hubble Space Telescope Photometry of the Fornax Dwarf Spheroidal Galaxy: Cluster 4 and Its Field, The Astronomical Journal, vol. 118, p. 1671 (1999)